Orflugila kaciko

La Orflugila kaciko (Cacicus chrysopterus) estas specio de birdo de la familio de Ikteredoj kaj genro de kacikoj, kiuj estas nigraj birdoj kun flavaj aŭ ruĝaj markoj kaj bluaj okuloj. Ĝi troviĝas en sudorienta Brazilo, Paragvajo kaj Urugvajo. Krome estas disa populacio en orienta deklivaro de Andoj en norda Argentino kaj suda Bolivio.

Ties natura vivejo estas subtropikaj aŭ tropikaj humidaj deciduaj arbaroj de malaltaj teroj kaj humidaj montararbaroj.

Ĝi estas simila al la proksima parenco nome Montokaciko kaj ankaŭ al Flavpuga kaciko. Ĝi estas malgranda nigra kaciko kun flavaj ŝultromakuloj kaj pugo kiu ne etendas multe al dorso, diference de aliaj kacikoj. Ambaŭ flavaj markoj ege videblas dumfluge. La beko estas grizecblua kaj la iriso estas kutime flava, blanka aŭ helblua, kaj ne nepre tutblua kiel ĉe aliaj kacikoj. Malkiel la Flavpuga kaciko aŭ la Ruĝpuga kaciko, tiu specio ne nestumas kolonie. La nesto estas simila pendanta saketo sed ĝi tendencas situi malalte en arboj.

Tiu neotropisa specio estas vidata kutime en malgrandaj grupoj pli ol en aroj. Ili manĝas fruktojn kaj insektojn.

 Vidu ankaŭ 
 Humida Ĉako

 Referencoj

 BirdLife International 2004. Cacicus chrysopterus. 2006 IUCN Ruĝa Listo de Minacataj Specioj. Konsultita la 25an de julio 2007.

Kategorio:Paseroformaj
Kategorio:Ikteredoj
Kategorio:Neotropisa faŭno
Kategorio:Birdoj de Ameriko